
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ.42 (1) 


Κατανομή των ποσοστώσεων απ’ ευθείας στους καπνο¬ 
παραγωγούς για την εσοδεία έτους 1994. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΊΑΣ 

Έχοντας υπόψη: 

Α. Τις διατάξεις: 

1. Του άρθρου 1 παραγ. 1, 2 και 3 του Ν. 1338/1983 
«εφαρμογή του κοινοτικού δικαίου (Α 34) όπως τροποποι¬ 
ήθηκε με το άρθρο 6 του Ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας επενδύσεων, στο κεφά¬ 


λαιο της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ» (Α 70). 

2. Του άρθρου 22 παρ. 4 του Ν. 992/1979 «Περί οργά¬ 
νωσης των διοικητικών υπηρεσιών για την εφαρμογή της 
Συνθήκης προσχώρησης της Ελλάδος στις Ερωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων. (Α 280). 

3. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α 137) όπως προστέθηκε ·,£ το 
άρθρο 27 του Ν. 2081 /1992 (Α 154). 

Β. Τους Κανονισμούς ΕΟΚ. 

1. Αριθ. 2075/92 του Συμβουλίου «Για την κοινή οργά¬ 
νωση αγοράς του ακατέργαστου καπνού» (ΕΕ I. 215 της 

30.6.92 σελ. 70). 

2. Αριθ. 2076/92 του Συμβουλίου «Για τον καθορισμό 
των πριμοδοτήσεων για τον καπνά σε φύλλα κατά ομάδα 
καπνού καθώς και των κατωφλίων εγγυήσεως που κατα- 
νέμονται κατά ομάδα ποικιλιών και κατά κράτος μέλος» 
(ΕΕ I. 215 της 30.6.92 σελ. 77) όπως αυτός τροποποιή¬ 
θηκε απ’ τον Καν. (ΕΟΚ) 164/94 (ΕΕ I. 24 της 24.1.94 
σελ. 4). 

3. Αριθ. 3477/92 της Επιτροπής «Περί λεπτομερών κα¬ 
νόνων εφαρμογής του καθεστώτος προσοστώσεων στον 
τομέα του ακατέργασου καπνού για την συγκομιδή των 
ετών 1993 και 1994» όπως τροποποιήθηκε απ’ τους Κα¬ 
νονισμούς (ΕΟΚ) αριθ. 232/93 αριθ. 493/93, 648/93, 
1082/93, 1668/93 και 268/94 (ΕΕ I. 351 της 2.12.92 
σελ. 11). 

4. Αριθ. 3478/92 της Επιτροπής «περί των λεπτομερών 
κανόνων εφαρμογής του καθεστώτος πριμοδότησης στον 
τομέα του ακατέργαστου καπνού» όπως τροποποιήθηκε 
απ’ τους Καν. (ΕΟκ) αριθ. 848/93, 713/93, 1082/93, 
1868/93, 3022/93, 3477/93, 479/94 (ΕΕ 1. 351 της 

2.12.92 σελ. 17). 

5. Αριθ. 3616/92 της Επιτροπής «Περί των μέτρων με¬ 
τατροπής που προβλέπονται για τα καπνά των ποικιλιών 
Μαύρα, Τσεμπέλια, ΡΟΗΗΕΙΜΕΒ ΗΑνΑΝΑ 110 και υβρίδια 
ΟΕϋΟΕΒΤΗΕΙ ΜΕΚ» (ΕΕ αριθ. 367 της 15.12.92 σελ. 13) 
όπως τροποποιήθηκε απ’ τον Καν. (ΕΟΚ) 3339/93. 

ΦΓ. Τις Κοινές αποφάσεις των Υπουργών Γεωργίας και 
Εθνικής Οικονομίας: 

1. Με αριθ. 359417/93 «Κατανομή ποσοστώσεων ακα¬ 
τέργαστου καπνού εσοδείας έτους 1993» (Β 473/93). 

2. Με αριθ. 411420/93 «Κατανομή διαθεσίμων ποσοτή- 

των καπνού για τη συγκομιδή έτους 1993 άλλων ποικιλιών 
πλην Βιρτζίνια» (Β 806/93). 

3. Με αριθ. 397218/93 «Κατανομή των διαθεσίμων πο- 
σοστήτων καπνού για τη συγκομιδή έτους 1993» (Β 674/ 
93). 

4. Με αριθ. 189841/93 «καθορισμός δικαιολογητικών 
και τρόπος πληρωμής της ενίσχυσης που προβλέπεται για 
τη μετατροπή καπνών των ποικιλιών Μαύρα, Τσεμπέλια, 
ΡΟΒΟΗΕΙΜΕΒ ΗΑνΑΝΑ 110 και υβρίδια ΘΕΙΙΟΕΒΤΗΕΙ 
ΜΕΒ» (Β 674/93). 

Δ. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


ΑΡΘΡΟ 1 

ΣΚΟΠΟΣ 

Με την παρούσα απόφαση θεσπίζονται συμπληρωμα¬ 
τικά μέτρα για την απ’ ευθείας κατανομή των ποσοστώ¬ 
σεων στους καπνοπαραγωγούς του έτους συγκομιδής 
1994. 

ΑΡΘΡΟ 2 

Δικαιούχοι ποσόστωσης 

1. Δικαιούχοι ποσόστωσης είναι όλοι οι παραγωγοί των 
ποικιλιών ή ομάδων ποικιλιών καπνού, οι οποίοι: 

- δικαιώθηκαν βεβαίωσης ποσόστωσης για συγκεκρι¬ 
μένη ποσότητα κατά την εσοδεία του έτους 1993. 

- συνήψαν κατά το έτος αυτό συμβάσεις με επιχειρή¬ 
σεις μεταποίησης. 

- έχουν ήδη δηλώσει εγγράφως στις υπηρεσίες του 
Εθνικού Οργανισμού Καπνού ότι επιθυμούν να συνεχί- 
σουν την καπνοκαλλιέργεια και κατά την εσοδεία του 
έτους 1994. 

2. Δικαιούχοι ποσόστωσης για όλες τις ποικιλίες, με 
εξαίρεση όμως τις ποικιλίες Μαύρα, Τσεμπέλια και Βιρτζί- 
νια, είναι επίσης και οι νέοι παραγωγοί έτους 1994 με την 
προϋπόθεση ότι 

- υπέβαλον σχετική αίτηση στις υπηρεσίες του Εθνικού 
Οργανισμού Καπνού μέσα στις συγκεκριμένες προθε¬ 
σμίες που καθόριζαν οι προς τούτο εκδοθείσες εγκύκλιοι 
οδηγίες του Προέδρου του ΕΟΚ 

- πληρούν ορισμένα αντικείμενα κριτήρια που περιγρά- 
φονται στο άρθρο 4 της παρούσης. 

3. Δεν είναι δικαιούχοι ποσόστωσης οι παραγωγοί που 
έχουν ενταχθεί στο καθεστώς της παύσης της γεωργικής 
δραστηριότητας (πρόωρη συνταξιοδότηση). 

ΑΡΘΡΟ 3 

Προσδιορισμός δικαιούμενης ποσόστωσης 

1. Με την επιφύλλαξη των παραγ. 2 και 3 του παρόντος, 
οι παραγωγοί του έτους 1993 δικαιούνται συνολικό ύψος 
ποσόστωσης ίσο με αυτό που αναφέρεται στις βεβαιώσεις 
προσοστώσεων του έτους αυτού, προσαρμοσμένο όμως 
στη συνολική ποσόστωση του έτους 1994 όπως αυτή κα¬ 
θορίζεται στο ΠΑΡΑΡΤΗΜΑ Α της παρούσης σύμφωνα με 
τον Καν(ΕΟΚ) 164/94 που ισχύει για κάθε ποικιλία ή 
ομάδα ποικιλιών καπνού. 


2. Οι νέοι παραγωγοί έτους 1994, δικαιούνται κατ' αρ¬ 
χήν συνολικά ύψος ποσόστωσης που αντιστοιχεί στο 2% 
κατ’ ανώτατο όριο της συνολικής ποσόστωσης του έτους 
1994, με εξαίρεση την ποικιλία Μπέρλευ, η ποσόστωση 
της οποίας προσαυξάνεται κατά 200 τόννους. Η ποσοσό- 
στωση που τελικά θα κατανεμπθεΐ σε κάθε νέο παραγωγό 
και για κάθε ποικιλία καθορίζεται στο ΠΑΡΑΡΤΗΜΑ Β της 
παρούσης. 


3. Οι παραγωγοί της παραγράφου 1 οι οποίοι δικαιώθη¬ 
καν βεβαίωση ποσόστωσης για το έτος 1993, αλλά δεν 
έκαναν χρήση αυτής (δεν καλλιέργησαν και δεν συνήψαν 
συμβάσεις), ούτε επέστρεψαν αυτήν εντός των προθε¬ 
σμιών που ορίζονται στο άρθρο 11 του καν. (ΕΟΚ) 3477/ 
92, θα υποστούν μείωση κατά 15% της ποσόστωσής τους 
της εσοδείας 1993. 


4. Προστίθενται κατωτέρω τα παραρτήματα Α και Β τα 
οποία έχουν ως εξής: 


ΠΑΡΑΡΤΗΜΑ Α 

Αντιστοιχούσα συνολική ποσόστωση για την εσοδεία 1994 
κατά ποικιλία ή ομάδα ποικιλιών, όπως αυτή καθορίζεται 
στον Καν. (ΕΟΚ) 164/93 


Α/Α 

Ποικιλία ή 

Ομάδα 

ποικιλιών 

Ποσόστωση 

(τον) 

Διάθεση στους 
νέους το 2% 
κατ’ αν. όριο 
(Τον.) 

1 . 

Μπασμάς 

26.100 

520 

2. 

Κατερίνη και όμοιες 

22.250 

445 

3. 

Κ.Κ. Κλασσικά 
Ελασσόνα 

Μυρ. Αγρίνιου 

19.550 

390 

4. 

Κ.Κ. Μη Κλασσικά 
Μαύρα 

Τσεμπέλια 

15.700 

25(1) 

5. 

Μπέρλευ 

12.400 

250 

6. 

Βιρτζίνια 

30.700 

0 


ΣΥΝΟΛΟ 

126.700 

1.630 


Σημείωση:(1) Μόνο για τους νέους παραγωγούς ποικιλίας 
Κ.Κ. Μη Κλασσικά. 


ΠΑΡΑΡΤΗΜΑ Β 

Καθορισμός δικαιούμενης ποσόστωσης για τους νέους 
παραγωγούς έτους 1994. 

Α/Α Ποικιλία ή Δικαιούμενη ποσόστωση Στοσυ- 

Ομάδα ανά παραγωγό νολο 

ποικιλιών _ των 

Με 3 παιδ.Με 2 π. με 1 π. παρα- 

και άνω γωγών 

(κιλά (κιλά) (κιλά) κιλά 


1 . 

Μπασμάς 

1.100 

800 

500 

420.000 

2. 

Κ.Κ. Κλασσικά 
Ελασσόνα 

1.000 

850 

650 

390.000 

3. 

Μυρ. Αγρίνιου 
Κ.Κ. Μη Κλασ. 

1.200 

950 

750 

20.000 

4. 

Κατερ. & όμ. 

800 

700 

- 

450.000 

5. 

Μπέρλευ 

2.150 

1.850 

- 

450.000 


ΣΥΝΟΛΟ 




1.730.000 


Άρθρο 4 

Κριτήρια νέων παραγωγών 

1. Για να δικαιωθούν τελικά ποσόστωση οι νέοι παραγω¬ 
γοί έτους 1994, πρέπει να πληρούν τις ακόλουθες προϋ¬ 
ποθέσεις: 

- Να είναι έγγαμοι και μέχρι ηλικίας 40 ετών 

- Να έχουν ένα (1) τουλάχιστον παιδί και στην περί¬ 
πτωση της ποικιλίας Μπέρλευ και της ομάδας ποικιλιών 
Κατερίνη και όμοιες δύο (2) παιδιά και άνω. 

- Να ασκούν αμφότεροι οι σύζυγοι αποκλειστικά τη γε¬ 
ωργική δραστηριότητα και να είναι ασφαλισμένοι στον 
ΟΓΑ. 

- Να είναι μόνιμοι κάτοικοι του Δήμου ή της Κοινότητας 
που δηλώνουν ότι θα καλλιεργήσουν. 

2. Κατεξαίρεση, για τους νέους παραγωγούς των περιο¬ 
χών Θράκης και Δυτικής Μακεδονίας που ανήκουν στην 
κατηγορία των παλιννοστήσαντων Ελληνοποντίων το όριο 
ηλικίας καθορίζεται στα 50 έτη. 

Άρθρο 5 
Λοιπά μέτρα 

1. Με την επιφύλαξη των οριζομένων στην παραγ. 2 του 
παρόντος, οι παραγωγοί των ποικιλιών Μαύρα και Τσεμπέ- 
λια, οι οποίοι είναι δικαιούχοι ποσόστωσης για το έτος 
1994 και ήδη έχουν προβεί σε έγγραφη δήλωση προς τις 
υπηρεσίες του Εθνικού Οργανισμού Καπνού άτι επιθυ¬ 
μούν να εγκαταλείιμουν οριστικά την καπνοκαλλιέργεια, 
δύνανται να ενταχθούν στο πρόγραμμα μετατροπής των 
καλλιεργειών, όπως αυτά καθορίζεται απ' τον καν.(ΕΟκ) 
3616/92 και να ενισχυθούν με δύο (2) ΕΟυ ανά κιλό ποσό¬ 
στωσης για τα έτη 1994 και 1995. 

Λόγω συγκεκριμένων διαθεσίμων ποσοστήτων, οι 
οποίες δεν υπερβαίνουν τους 400 τόννους, στο εν λόγω 
πρόγραμμα εντάσσονται οι ανωτέρω παραγωγοί οι οποίοι 
είναι ηλικίας πενήντα επτά (57) ετών και άνω. 

Άρθρο 6 

Κατανομή διαθεσίμων ποσοτήτων 

1. Οι διαθέσιμες ποσότητες που προκύπτουν σ’ εφαρ¬ 
μογή του άρθρου 5 κατανέμονται σε ίδια μέρη στους υπό¬ 
λοιπους παραγωγούς των εν λόγω ποικιλιών που ανήκουν 


στις ορεινές και ημιορεινές περιοχές, όπως αυτές είναι 
ήδη καταχωρημένες στο μηχανογραφικό αρχείο του Εθνι¬ 
κού Οργανισμού Καπνού. 

2. Οι διαθέσιμες ποσότητες της ποικιλίας Μπέρλευ, 
ανερχόμενες στους 150 τόννους, κατανέμονται σε ίσα 
μέρη στους παραγωγούς έτους 1993 των οποίων όμως η 
ποσόστωσή τους ήταν κατώτερη των δύο χιλιάδων (2.000) 
κιλών. 

3. Δεν κατανέμεται συμπληρωματική ποσόστωση στην 
περίπτωση που δικαιούχος ποσόστωσης είναι και ο έτερος 
των συζύγων. 

Άρθρο 7 

Κατανομή συμπληρωματικών ποσοστώσεων 

1. Οι παραγωγοί που θα παραλάβουν τις ατομικές τους 
βεβαιώσεις ποσοστώσεων οφείλουν μέχρι τις 25 Μαϊου 
1994 να προβούν σε σύναψη συμβάσεων με επιχειρήσεις 
μεταποίησης. Μετά την ημερομηνία αυτή, όσοι παραγωγοί 
δεν έχουν συνάψει συμβάσεις οφείλουν να επιστρέψουν 
στον Εθνικό Οργανισμό Καπνού τις βεβαιώσεις ποσοστώ¬ 
σεων το αργότερο μέχρι τις 9.6.94. Για κάθε μέρα καθυ¬ 
στέρησης πέραν της ημερομηνίας αυτής, η ποσόστωση 
για το επόμενο έτος θα είναι μειωμένη κατά 0,5% και κατ’ 
ανώτατο όριο κατά 15%. 

2. Οι ποσότητες που αντιστοιχούν στις επιστραφείσες 
βεβαιώσεις ποσοστώσεων καθώς και άλλες που ενδεχο¬ 
μένως προκύψουν από οιανδήποτε αιτία, θεωρούνται δια¬ 
θέσιμες. 

3. Οι ανωτέρω διαθέσιμες ποσότητες κατανέμονται συ¬ 
μπληρωματικά και πριν από τις 15.6.94 στους παραγω¬ 
γούς που δικαιώθηκαν ποσόστωση το έτος 1993 κατά ίσα 
μέρη, των οποίων όμως η χορηγηθείσα ποσόστωση είναι 
κατώτερη των 500 κιλών για τις ανατολικές ποικιλίες και 
των 2.000 κιλών για τις ποικιλίες Βιρτζίνια και Μπέρλευ. 

Άρθρο 8 

Η κατανομή των ποσοστώσεων έτους 1994 σε όλους 
τους καπνοπαραγωγούς, η έκδοση και χορήγηση των σχε¬ 
τικών βεβαιώσεων ποσοστώσεων θα πραγματοποιηθούν 
απ’ τον Εθνικό Οργανισμό Καπνού μέσα στις προθεσμίες 
που καθορίζονται απ’ τον Καν(ΕΟκ) 3477/92. 

Άρθρο 9 

Η παρούσα απόφαση αφορά την εσοδεία έτους 1994 
και αρχίζει να ισχύει από 1.1.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΓΕΝΝΗΜΑΤΑ! Γ. ΜΟΡΑ! 1 ™! 

-♦- 

Αριθ. 50395 (2) 

Καταβολή λειτουργικών δαπανών στη Γενική Συνομο¬ 
σπονδία Εργατών Ελλάδος, για το Α' τρίμηνο του 1994. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 1 παρ. 1 του Ν. 2091/92, 
«Οικονομική αυτοτέλεια των συνδικαλιστικών οργανώ¬ 
σεων και διατάξεις για το διοικητικά συμβούλιο του Οργα¬ 
νισμού Εργατικής Εστίας» (ΦΕΚ 180/Α/25.11.92). 

3. Το αριθμ. 11/30.3.94 πρακτικό συνεδρίασης του ΔΣ 
του ΟΕΕ. 

4. Την εγγραφή πίστωσης στον ΚΑΕ 2522Α του προϋ¬ 
πολογισμού του ΟΕΕ, για την προκαλούμενη δαπάνη (άρ¬ 
θρο 27 Ν. 2081/92 και άρθρο 29Α του Ν. 12558/85), 
αποφασίζουμε: 

Εγκρίνουμε, σύμφωνα με τις διατάξεις του άρθρου 1 
παρ. 1 περ. γ' του Ν. 2091/92, την καταβολή στην Γενική 
Συνομοσπονδία Εργατών Ελλάδος για κάλυψη λειτουργι¬ 
κών δαπανών Α’ τριμήνου 1994, ποσού κατά μήνα, ίσου με 
δώδεκα (12) βασικά ημερομίσθια ανειδίκευτου εργάτη της 
Εθνικής Γενικής Συλλογικής Σύμβασης Εργασίας, ανά χί¬ 
λια (1000) ψηφίσαντα προηγούμενου ημερολογιακού 
έτους. 

Η καταβολή του ανωτέρω ποσού θα γίνει από τον Οργα¬ 
νισμό Εργατικής Εστίας, μετά απο σχετική αίτηση, συνο- 
δευόμενη από υπεύθυνη δήλωση του Ν. 1599/86, του 
Προέδρου και του Γενικού Γραμματέα της ΓΣΕΕ, για το 
ύψος των δαπανών που πραγματοποιήθηκαν το τρίμηνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1994 

Ο ΥΠΟΥΡΓΟΣ 

ΕΥΑΓΓ. ΠΑΝΝΟΠΟΥΛΟΣ 
-♦- 


Αριθ. 50373 (3) 

Καταβολή λειτουργικών δαπανών και δαπάνης μισθοδο¬ 
σίας προσωπικού, για το πρώτο τρίμηνο του 1994, στις 
δευτεροβάθμιες και τριτοβάθμιες συνδικαλιστικές ορ¬ 
γανώσεις. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 1 παρ. 1 του Ν. 2091/92, 
«Οικονομική αυτοτέλεια των συνδικαλιστικών οργανώ¬ 
σεων και διατάξεις για το διοικητικό συμβούλιο του Οργα¬ 
νισμού Εργατικής Εστίας» (ΦΕΚ 180/Α/25.11.92). 

3. Το αριθμ. 11/30.3.94 πρακτικό συνεδρίασης του 
Δ.Σ. του Ο.Ε.Ε. 

4. Την εγγραφή πίστωσης στον ΚΑΕ 2522Α του προϋ¬ 
πολογισμού του Ο.Ε.Ε., για την προκαλούμενη δαπάνη 
(άρθρο 27 Ν. 2081 /92 και άρθρο 29Α του Ν. 12558/85), 
αποφασίζουμε: 

Εγκρίνουμε, σύμφωνα με τις διατάξεις του άρθρου 1 
παρ. 1 περ. γ' του Ν. 2091/92, την καταβολή στις δευτε¬ 
ροβάθμιες και τριτοβάθμιες συνδικαλιστικές οργανώσεις, 
των λειτουργικών δαπανών (τέλη υδρεύσεως, τηλεφωνι¬ 
κών συνδιαλέξεων, φωτισμού) και της δαπάνης μισθοδο¬ 
σίας του προσωπικού τους, για το Α' τρίμηνο του 1994 ως 
εξής; 

1. Λειτουργικές δαπάνες: 

Οι δαπάνες για λειτουργικά έξοδα, που καταβάλλονται 
στις δευτεροβάθμιες και τριτοβάθμιες συνδικαλιστικές 


οργανώσεις, για κάθε μήνα, καθορίζονται ανάλογα με τη 
δύναμη των ψηφισάντων φυσικών μελών κάθε συνδικαλι¬ 
στικής οργάνωσης, ως κατωτέρω: 

α) Για όσες οργανώσεις από τις πιό πάνω, έχουν στη δύ¬ 
ναμή τους ψηφίσαντα φυσικά μέλη έως 5.000, καταβάλ¬ 
λονται επτά (7) βασικά ημερομίσθια ανειδίκευτου εργάτη 
της Ε.Γ.Σ.Σ.Ε., όπως το ημερομίσθιο έχει διαμορφωθεί 
στο τέλος του προηγούμενου ημερολογιακού έτους. 

β) Για όσες οργανώσεις έχουν στη δύναμή τους ψηφί¬ 
σαντα φυσικά μέλη από 5.001 - 10.000, καταβάλλονται 
δέκα (10) βασικά ημερομίσθια ανειδίκευτου εργάτη της 
Ε.Γ.Σ.Σ.Ε., όπως το ημερομίσθιο αναφέρεται στην περί¬ 
πτωση α'. 

γ) Για όσες οργανώσεις έχουν στη δύναμή τους, ψηφί¬ 
σαντα φυσικά μέλη από 10.001 και άνω, εξαιρέσει της 
Γ.Σ.Ε.Ε., καταβάλλονται δεκαπέντε (15) βασικά ημερομί¬ 
σθια ανειδίκευτου εργάτη της Ε.ΓΣ.Σ.Ε., όπως το ημερο¬ 
μίσθιο αναφέρεται στην περίπτωση α'. 

δ) Για τα παραρτήματα των Εργατικών Κέντρων, κατα¬ 
βάλλονται 4.000 δρχ. μηνιαίως, για την αντιμετώπιση των 
λειτουργικών δαπανών. 

2. Δαπάνη μισθοδοσίας προσωπικού. 

Η δαπάνη μισθοδοσίας προσωπικού, καταβάλλεται στις 
δευτεροβάθμιες και τριτοβάθμιες συνδικαλιστικές οργα¬ 
νώσεις, για το προσωπικό που απασχολούσαν με σύβμαση 
έργου ή εξηρτημένης εργασίας την 31.12.91 και εξακο¬ 
λουθούν να απασχολούν. 

Το ποσό που θα καταβληθεί, καθορίζεται μηνιαίως, ίσο 
με το ύψος του βασικού μισθού τους, το χρονοεπίδομα, το 
επίδομα οικογενειακών βαρών, σπουδών, θέσης και δια¬ 
χειριστικών λαθών. 

Το ποσό αυτό προσαυξάνεται, για μεν τους υπαλλήλους 
κατά 21,35% και 3% για δε το προσωπικό καθαριότητας 
κατά 25,75% ποσοστά που αντιστοιχούν στην εργοδοτική 
εισφορά στον φορέα κύριας και επικουρικής ασφάλισης. 

Ειδικά για την Γενική Συνομοσπονδία Εργατών Ελλά¬ 
δος, η δαπάνη μισθοδοσίας που δικαιούται περιλαμβάνει 
όλο το προσωπικό που υπηρετούσε στις 31.12.91, είτε με 
σχέση εξηρτημένης εργασίας, είτε με σχέση έμμισθης 
εντολής. 

Επίσης, στα παραρτήματα των Εργατικών Κέντρων, κα¬ 
ταβάλλεται μηνιαίως, για το προσωπικό καθαριότητος, 
ποσό ου αναλογεί για απασχόληση δύο φορές την εβδο¬ 
μάδα και μέχρι 5 ώρες την ημέρα, προσαυξημένο με την 
αντίστοιχη προς την απασχόλησή τους, εργοδοτική ει¬ 
σφορά. 

Β. Στις δευτεροβάθμιες και τριτοβάθμιες συνδικαλιστι¬ 
κές οργανώσεις, που δεν δικαιούνται μισθοδοσίας προσω¬ 
πικού καθαριότητας, καταβάλλεται, ανεξάρτητα από το αν 
απασχολούν ή όχι προσωπικό, χρηματικό ποσό για καθα¬ 
ριότητα ίσο με δέκα πέντε (15) βασικά ημερομίσθια ανει¬ 
δίκευτου εργάτη της Ε.Γ.Σ.Σ.Ε.Ε, όπως αυτό ίσχυε την 
31.12. του προηγουμένου έτους για τις Ομοσπονδίες, ει- 
κοσιπέντε (25) βασικά ημερομίσθια ανειδίκευτου εργάτη, 
κατά τα ανωτέρω, στα Εργατικά Κέντρα και τριάντα (30) 
στις Συνομοσπονδίες. 

Γ. Για την καταβολή των άνω παροχών των περιπτώσεων 
Α και Β, όλες οι συνδικαλιστικές οργανώσεις οφείλουν 
υποχρεωτικά να προσκομίσουν τα παρακάτω δικαιολογη- 
τικά: 

1. Αίτηση με 100 δραχμο χαρτόσημο, για την καταβολή 
λειτουργικών δαπανών ή δαπανών μισθοδοσίας προσωπι¬ 
κού. 

2. Φωτοτυπίες των βιβλιαρίων ενσήμων των εργαζομέ¬ 
νων, επικυρωμένες από το Ι.Κ.Α., από τις οποίες να προ¬ 
κύπτει, ότι εργοδότης είναι η συνδικαλιστική οργάνωση 
καθώς και ότι έχουν επικολληθεί τα ένσημα του προηγου¬ 
μένου τριμήνου. 

3. Υπεύθυνη δήλωση του Ν. 1599/86, που υπογράφε¬ 
ται από κάθε υπάλληλο και στην οποία να δηλώνει: 

α) ότι στις 31.12.91 εργαζόταν στην οργάνωση και εξα¬ 
κολουθεί να εργάζεται. 

β) το είδος της εργασιακής του σχέσης (π.χ. αορίστου 
χρόνου, ωρομίσθιος, με σύμβαση έργου κ.λ.π.) και την ει¬ 
δικότητά του. 

γ) το ύψος του βασικού μισθού, το χρονοεπίδομα κ.λ.π. 
για κάθε μήνα χωριστά. 

Η ανωτέρω δήλωση θα συνυπογράφεται και από τους 
κατά Νόμο υπεύθυνους της συνδικαλιστικής οργάνωσης. 

4. Πίνακα, θεωρημένο από τον αρμόδιο επόπτη εργα¬ 
σίας, ωρών εργασίας του απασχολούμενου προσωπικού. 

Για να τύχουν οι συνδικαλιστικές οργανώσεις των ανω¬ 
τέρω παροχών, πρέπει να έχουν νόμιμη διοίκηση και να 
έχουν υποβάλλει στον Οργανισμό Εργατικής Εστίας τα 
εξής δικαιολογητικά: 

1. Πρακτικό τελευταίων αρχαιρεσιών. 

2. Βεβαίωση δικαστικού αντιπροσώπου. 

3. Πίνακα σύνθεσης μελών του Διοικητικού Συμβουλίου 
ή απόφαση διορισμού προσωρινής διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1994 

Ο ΥΠΟΥΡΓΟΣ 

ΕΥΑΓΤ. ΠΑΝΝΟΠΟΥΛΟΣ 
- φ - 

Αριθ. Β7/68 (4) 

Έγκριση Π.Μ.Σ. του Τμήματος Ιστορίας και Αρχαιολογίας 
του Εθνικού και Καποδιστριακού Πανεπιστημίου Αθη¬ 
νών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β. Του άρθρου 29Α του Ν. 1558/1985, όπως αυτό τρο¬ 
ποποιήθηκε με το άρθρο 27 του Ν. 2081 /1992 (Α’ 154). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εγκρίνουμε από το ακαδημαϊκό έτος 1993-1994 τη λει¬ 
τουργία του Π.Μ.Σ. του Τμήματος Ιστορίας και Αρχαιολο¬ 
γίας του Εθνικού και Καποδιστριακού Πανεπιστημίου 
Αθηνών, το οποίο κατάρτισε η Γ ενική Συνέλευση Ειδικής 
Σύνθεσης του παραπάνω Τμήματος στη Συνεδρίασή της 
αρ. 25.11.1993 και ενέκρινε η Σύγκλητος Ειδικής Σύνθε¬ 
σης στη Συνεδρίασή της αρ. 3.3.1994 και το οποίο έχει ως 
εξής: 


Άρθρο 1 

Γενικές διατάξεις 

Το Τμήμα Ιστορίας και Αρχαιολογίας του Πανεπιστημίου 
Αθηνών οργανώνει και λειτουργεί από το ακαδημαϊκό έτος 
1993-1994 Πρόγραμμα Μεταπτυχιακών Σπουδών (ΠΜΣ) 
με βάση τις διατάξεις της απόφασης αυτής και τις διατά¬ 
ξεις της απόφασης αυτής και τις διατάξεις των άρθρων 10 
έως και 12 του Ν. 2083/1992. 

Άρθρο 2 

Αντικείμενο - Σκοπός 

Το ΠΜΣ αποτελείται από δέσμη οκτώ προγραμμάτων ει¬ 
δίκευσης: 

α) Προϊστορική Αρχαιολογία 

β) Κλασσική Αρχαιολογία 

γ) Βυζαντινή Αρχαιολογία 

δ) Ιστορία της Νεώτερης Τέχνης 

ε) Ιστορία της Ελληνικής και Ρωμαϊκής Αρχαιότητας 

στ) Βυζαντινή Ιστορία 

ζ) Ιστορία της Νεώτερης και Σύγχρονης Ελλάδας 
η) Ευρωπαϊκή Ιστορία. 

Σκοπός του προγράμματος είναι: 
α) Η προσφορά σε επιλεγμένο μικρό αριθμό σπουδα¬ 
στών της δυνατότητας παρακολούθησης ενός από τα 
ανωτέρω προγράμματα, που αποβλέπουν στην ειδίκευση 
(δηλ. στην ανάπτυξη των γνώσεων και στην εμβάθυνση 
στην έρευνα και τις μεθόδους της) σε συγκεκριμένους το¬ 
μείς των αντικειμένων που διδάσκονται στο Τμήμα και 
β) Η οργάνωση, καθοδήγηση και υποστήριξη της παρα- 
γωγής πρωτότυπης επιστημονικής έρευνας στους ανω¬ 
τέρω τομείς, με κύριο στόχο τη σύνταξη διδακτορικής δια¬ 
τριβής. 

Άρθρο 3 

Απονεμόμενοι Μεταπτυχιακοί Τίτλοι 

Το ΠΜΣ απονέμει α) Μεταπτυχιακό δίπλωμα ειδίκευσης 
(ΜΔΕ) στα αναφερόμενα στο άρθρο δύο οκτώ προγράμ¬ 
ματα και β) Διδακτορικό δίπλωμα. 

Άρθρο 4 
Σπουδαστές 

Στο ΠΜΣ γίνονται δεκτοί οι κάτοχοι πτυχίου των αντί¬ 
στοιχων τμημάτων ελληνικών πανεπιστημίων ή ανεγνωρι- 
σμένων ομοταγών ιδρυμάτων της αλλοδαπής. Κάτοχοι 
πτυχίων άλλων κλάδων είναι δυνατόν να γίνουν δεκτοί στο 
ΠΜΣ, αφού υποστούν επιτυχώς πρόσθετη δοκιμασία, 
κατά τα οριζόμενα στον κανονισμό ΜΣ του Τμήματος. Επί¬ 
σης είναι δυνατόν κατά τα οριζόμενα στον κανονισμό ΜΣ 
να γίνουν δεκτοί απ’ ευθείας για τον δεύτερο κύκλο σπου¬ 
δών του άρθρου 3 (διδακτορικό) κάτοχοι αντιστοίχων με το 
ΜΔΕ μεταπτυχιακών διπλωμάτων ειδίκευσης ελληνικών 
ΑΕΙ ή ομοταγών ιδρυμάτων της αλλοδαπής. · 

Άρθρο 5 

Διάρκεια Σπουδών 

Η χρονική διάρκεια για την απονομή των αναφερομένων 
στο άρθρο 3 τίτλων ορίζεται α) διετής για το μεταπτυχιακό 
δίπλωμα ειδίκευσης (τέσσερα διδακτικά εξάμηνα) και β) 
τριετής για το διδακτορικό δίπλωμα. Υπό ορισμένες προϋ- 

ποθέσεις, όπως αυτές ορίζονται στον κανονισμό των ΜΣ, 
η διάρκεια των ΜΣ μπορεί να παραταθεΙ για τον πρώτο κύ¬ 
κλο (δίπλωμα ειδίκευσης) επί ένα ακόμη έτος και γ:α τον 
δεύτερο (διδακτορικό) επί δύο έτη. 

Άρθρο 6 

Πρόγραμμα μαθημάτων 

α) Πρώτος κύκλος (ΜΔΕ): Τα οκτώ προγράμματα της 
δέσμης, όπως αυτά αναφέρονται στο άρθρο 2 έχουν κοινή 
δομή: Ο σπουδαστής που παρακολουθεί ένα από αυτά κα- 
τευθύνεται από επόπτη σπουδών και έχει την υποχρέωση 
να συμμετάσχει επιτυχώς σε 10 εξαμηνιαία ειδικά σεμινά¬ 
ρια μαθήματα του κλάδου, το καθένα από τα οποία διδά¬ 
σκεται σε οκτώ τουλάχιστον δίωρα. Ανά τρία από τα εξα¬ 
μηνιαία αυτά σεμινάρια πραγματοποιούνται κατά τα δύο 
πρώτα εξάμηνα σπουδών και ανά δύο κατά το τρίτο και τέ¬ 
ταρτο εξάμηνο. Ο πρώτος κύκλος τερματίζεται με την 
υποβολή διπλωματικής εργασίας με πρωτότυπες συμβο¬ 
λές, ενδεικτικές της συνθετικής ικανότητας του σπουδα¬ 
στή, που κρίνεται για την επάρκειά της κατά τα οριζόμενα 
στον κανονισμό του ΜΣ του Τμήματος. 

β) Δεύτερος κύκλος (Διδακτορικό): Ο σπουδαστής υπο- 
χρεούται να συνεργάζεται τακτικά με τα μέλη της τριμε¬ 
λούς συμβουλευτικής επιτροπής και να υποβάλλει ανά 
εξάμηνο αναλυτική έκθεση για την πορεία της εργασίας 
του. Επίσης υποχρεούται να παρακολουθεί το πρόγραμμα 
ειδικών διαλέξεων που ορίζει το οικείο πρόγραμμα. Η δια¬ 
δικασία αξιολόγησης και κρίσης της διατριβής είναι η ορι¬ 
ζόμενη στις παρ. 5β-δ του άρθρου 12 του Ν. 2083/1992. 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε 20 κατ’ έτος. Ο συνολικός αριθμός των σπου¬ 
δαστών του ΜΠΣ δεν μπορεί να υπερβαίνει τους 110. Οι 
20 σπουδαστές που εισάγονται κατ’ έτος δεν κατανέμο- 
νται κατ’ ανάγκη εξ ίσου στα 8 προγράμματα ειδίκευσης 
της δέσμης του άρθρου 2. Κατά την επιλογή τους σύμ¬ 
φωνα με τις σχετικές ρυθμίσεις του κανονισμού ΜΣ εκτός 
από την πρόθεση του Τμήματος για την λειτουργία όλων 
των προγραμμάτων ειδίκευσης της δέσμης του ΜΠΣ λαμ- 
βάνεται σοβαρά υπόψη και η ικανότητα των υποψηφίων να 
παρακολουθήσουν το πρόγραμμα ειδίκευσης που επιθυ¬ 
μούν. 

Άρθρο 8 
Προσωπικό 

Το διδακτικό προσωπικό του προγράμματος ορίζεται 
κατά τα προβλεπόμενα στο άρθρο 12 παρ. 3α-β και 5α του 
Ν. 2083/1992 και τις σχετικές προβλέψεις του κανονι¬ 
σμού ΜΣ του Τμήματος. Στο πρόγραμμα συμμετέχουν 
κατ’ ελάχιστο όριο 25 μέλη ΔΕΠ του Τμήματος και 5 επι¬ 
στήμονες άλλων ιδρυμάτων, ο αριθμός αυτός όμως μπορεί 
να αυξάνεται μέχρι του συνολικού αριθμού των μελών ΔΕΠ 
του Τμήματος ανάλογα με τις ανάγκες των προσωπικών 
προγραμμάτων των σπουδαστών του δεύτερου ιδίως κύ¬ 
κλου. 

Το διοικητικό προσωπικό του προγράμματος είναι ένας 
γραμματέας με πλήρη απασχόληση, η οποία περιγράφεται 
στον κανονισμό ΜΣ του Τμήματος. 


Άρθρο 9 

Υλικοτεχνική υποδομή 

Γ ια τη λε·τουργία του προγράμματος ΜΣ το Τμήμα Ιστο¬ 
ρίας υϊ · Αοχαιολογίας διαθέτει α) τους απαραίτητους χώ¬ 
ρους για τη διδασκαλία, β) τις βιβλιοθήκες του Ιστορικού 
και του Αρχαιολογικού Σπουδαστηρίου, γ) τις Διδακτικές 
συλλογές εκμαγείων, κεραμεικής κ.λπ. του Τομέα Αρ¬ 
χαιολογίας, δ) χώρο εντευκτηρίου και γραμματείας του 
προγράμματος και περιορισμένη ηλεκτρονική υποστή¬ 
ριξη. Ακόμη δύναται να συνδυάζει με το πρόγραμμα τα 
τρέχοντα ερευνητικά προγράμματα που διευθύνονται από 
τα μέλη ΔΕΠ του Τμήματος. 

Άρθρο 10 

Διάρκεια λειτουργίας 

Το ΠΜΣ του Τμήματος Ιστορίας και Αρχαιολογίας θα 
λειτουργήσει για δέκα έτη (1993 - 2003). 

Άρθρο 11 

Οικονομική υποστήριξη/Κόστος λειτουργίας 

α) Το ΠΜΣ του Τμήματος Ιστορίας και Αρχαιολογίας θα 
λειτουργήσει με την υπάρχουσα υλικοτεχνική υποδομή. 

β) Η απαιτούμενη θέση γραμματέα θα καλυφθεί από το 
Πανεπιστήμιο. 

γ) Το Τμήμα Ιστορίας και Αρχαιολογίας σύμφωνα με την 
παρ. 6 του άρθρου 12 και του άρθρου 23 του Ν. 2083/ 
1992 προβλέπει την χορήγηση κατ’ έτος 10 υποτροφιών 
(2x5 έτη σπουδών α και β κύκλου) του εδαφίου Ια του 
ανωτέρω άρθρου 23 και 30 υποτροφιών/δανείων ενίσχυ¬ 
σης (6x5 έτη σπουδών) του εδαφίου 1 β του ίδιου άρθρου. 

δ) Το Τμήμα Ιστορίας και Αρχαιολογίας εξασφαλίζει κατ’ 
έτος ενισχύσεις από ιδιωτικές πηγές για την περαιτέρω 
υποστήριξη του προγράμματος (ειδικά βιβλία, έξοδα έρευ¬ 
νας, διδασκαλία κ.λπ.). 

ε) Το ΜΠΣ του Τμήματος Ιστορίας και Αρχαιολογίας του 
Πανεπιστημίου Αθηνών συνεργάζεται με πανεπιστημιακά 
ινστιτούτα και άλλα ερευνητικά κέντρα για τη διδασκαλία 
και την εκπαίδευση στην έρευνα των σπουδαστών. 

Άρθρο 12 

Μεταβατικές διατάξεις 

Οι σπουδαστές του ΠΜΣ που λειτουργεί στο Τμήμα 
Ιστορίας και Αρχαιολογίας του Πανεπιστημίου Αθηνών 
από το 1988 με δομή όμοια προς την προβλεπόμενη εδώ 
εντάσσονται στο νέο πρόγραμμα αυτοδίκαια, εφόσον τη¬ 
ρούν τον μέχρι σήμερα ισχύοντα κανονισμό. Τα ΜΔΕ τα 
οποία απένειμε το Τμήμα Ιστοριός και Αρχαιολογίας του 
Πανεπιστημίου Αθηνών μέχρι σήμερα στα πλαίσια του 
ΠΜΣ που λειτούργησε από το 1988 έχουν την Ιδια ισχύ με 
τα ΜΔΕ που πρόκειται να απονεμηθούν από το παρόν 
ΠΜΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1994 

ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

Αριθ. 14416/93 (5) 

Τροποποίηση συστατικής πράξης του Νομικού Προσώπου 
«Σχολική Επιτροπή Δημοτικού Σχολείου και Νηπιαγω¬ 
γείου Βραχασίου» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 
323/89 (ΔΚΚ). 

2. Τις διατάξεις του άρθρου 11 του Ν. 2130/93. 

3. Τις διατάξεις του άρθρ. 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις», 
όπως τροποποιήθηκε με αυτές της παρ. 8 του άρθρ. 8 του 
Ν. 2158/1993 «Εκσυγχρονισμός του Ιδρύματος Κρατικών 
Υποτροφιών (ΙΚΥ) και άλλες δ/ξεις». 

* 4. Την αριθμ. 9541 /13.8.90 απόφασή μας με την οποία 

συστήθηκε στην Κοιν. Βραχασίου Νομικό Πρόσωπο με την 
επωνυμία «Σχολική Επιτροπή Δημοτικού Σχολείου και Νη¬ 
πιαγωγείου Βραχασίου». 

5. Την αριθμ. 46/1993 απόφαση του Κ.Σ. Βραχασίου 
αναφορικά με την τροποποίηση της αριθμ. 53/1990 
όμοιας αυτού ως προς τη σύνθεση του Δ/κού Συμβουλίου 
του παραπάνω Νομικού Προσώπου, αποφασίζουμε: 

Τροποποιούμε την αριθμ. 9541/13.8.90 απόφασή μας 
με την οποία συστήσαμε στην Κοιν. Βραχασίου Νομικό 
Πρόσωπο με την επωνυμία «Σχολική Επιτροπή Δημοτικού 
Σχολείου και Νηπιαγωγείου Βραχασίου» ως προς την παρ. 
3 όπως παρακάτω: 

3. Το Νομικό Πρόσωπο διοικείται από 7 μελές διοικη¬ 
τικό συμβούλιο αποτελούμενο από: 
α. Τον εκάστοτε Πρόεδρο της Κοινότητας, 
β. 

γ. Τους εκάστοτε Δ/ντές του Δημοτικού Σχολείου και 
Νηπιαγωγείου Βραχασίου, του αρχαιοτέρου οριζομένου 
ως Προέδρου. 

δ. 

ε. 

στ. 

Κατά τα λοιπά ισχύει η αριθμ. 9541/13.8.90 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου Σχολική Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 28 Μαρτίου 1994 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 

Αριθ. 14676/93 (6) 

Τροποποίηση συστατικής πράξης του Νομικού Προσώπου 
«Σχολική Επιτροπή Δημοτικού Σχολείου και Νηπιαγω¬ 
γείου Ζάκρου» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 
323/89 (ΔΚΚ). 

2. Τις διατάξεις του άρθρου 11 του Ν. 2130/93. 

3. Τις διατάξεις του άρθρ. 5 παρ. 8 του Ν. 1894/1990 


«Για την Ακαδημία Αθηνών και άλλες εκπαιδευτικές διατά¬ 
ξεις», όπως τροποποιήθηκε με αυτές της παρ. 8 του άρθρ. 

8 του Ν. 2158/1993 «Εκσυγχρονισμός του Ιδρύματος 
Κρατικών Υποτροφιών (ΙΚΥ) και άλλες δ/ξεις». 

4. Την αριθμ. 9919/8.8.1989 απόφασή μας με την 
οποία συστήθηκε στην Κοιν. Ζάκρου Νομικό Πρόσωπο με 
την επωνυμία «Σχολική Επιτροπή Δημοτικού Σχολείου και 
Νηπιαγωγείου Ζάκρου». 

5. Την αριθμ. 77/1993 απόφαση του Κ.Σ. Ζάκρου ανα¬ 
φορικά με την τροποποίηση της αριθμ. 63/1989 όμοιας 
αυτού ως προς τη σύνθεση του Δ/κού Συμβουλίου του πα¬ 
ραπάνω Νομικού Προσώπου, αποφασίζουμε: 

Τροποποιούμε την αριθμ. 9919/8.8.89 απόφασή μας 
με την οποία συστήσαμε στην Κοιν. Ζάκρου Νομικό Πρό¬ 
σωπο με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Ζάκρου» ως προς την παρ. 3 όπως 
παρακάτω: 

3. Το Νομικό Πρόσωπο διοικείται από 5 μελές διοικη¬ 
τικό συμβούλιο αποτελούμενο από: 

α. Τους διευθυντές του Δημοτικού Σχολείου και Νηπια¬ 
γωγείου του αρχαιοτέρου οριζομένου ως Προέδρου. 

β. Εκάστοτε Προέδρο της Κοινότητας. 

γ. Ένα Κοινοτικό Σύμβουλο.· 

δ. Ένα εκπροσώπο του συλλόγου γονέων και κηδεμό¬ 
νων. 

ε. Ένα δημότη. 

Κατά τα λοιπά ισχύει η αριθμ. 9919/8.8.89 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου Σχολική Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 28 Μαρτίου 1994 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 
-♦- 

Αριθ. οικ. 3181 (7) 

Τροποποίηση συστατικής πράξης του Νομικού Προσώπου 

«Σχολική Επιτροπή Δημοτικού Σχολείου και Νηπιαγω¬ 
γείου ΣισΙου» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 
323/89 (ΔΚΚ). 

2. Τις διατάξεις του άρθρου 11 του Ν. 2130/93. 

3. Τις διατάξεις του άρθρ. 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις», 
όπως τροποποιήθηκε με αυτές της παρ. 8 του άρθρ. 8 του 
Ν. 2158/1993 «Εκσυγχρονισμός του Ιδρύματος Κρατικών 
Υποτροφιών (ΙΚΥ) και άλλες δ/ξεις». 

4. Την αριθμ. 9542/13.8.1990 απόφασή μας με την 
οποία συστήθηκε στην Κοιν. Βραχασίουυ Νομικό Πρό¬ 
σωπο με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Σισίου». 

5. Την αριθμ. 46/1993 απόφαση του Κ.Σ. Βραχασίου 
αναφορικά με την τροποποίηση της αριθμ. 54/1990 
όμοιας αυτού ως προς τη σύνθεση του Δ/κού Συμβουλίου 
του παραπάνω Νομικού Προσώπου, αποφασίζουμε: 

Τρρποποιοϋμε την άριθμ. 9542/13.8.90 απόφασή μας 
με την οποία συστήσαμε στην Κοιν. ΒραχασΙου Νομικό 
Πρόσωπο με την επωνυμία «Σχολική Επιτροπή Δημοτικού 
Σχολείου και Νηπιαγωγείου ΣισΙου» ως προς την παρ. 3 
όπως παρακάτω: 

3. Το Νομικό Πρόσωπο διοικεΐται από 7 μελές διοικη¬ 
τικό συμβούλιο αποτελούμενο από: 

α. Τον εκάστοτε Αντιπρόεδρο της Κοινότητας, 

β. 

γ. Τους Δ/ντές του Δημοτικού Σχολείου και Νηπιαγω¬ 
γείου Σισίου του αρχαιοτέρου οριζομένου ως Προέδρου. 

δ. 

ε. 

Κατά τα λοιπά ισχύει η αριθμ. 9542/13.8.1990 από¬ 
φασή μας. 

Από τις διατάξεις αυτής της απόφασης δεν προκαλεΐται 
δαπάνη σε βάρος του προϋπολογισμού του Νομικού Προ¬ 
σώπου Σχολική Επιτροπή. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αγ. Νικόλαος, 28 Μαρτίου 1994 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 


( 8 ) 

Απόφαση 30518 

Τρν ..π.ιίηση συμπλήρωση της απόφασης 30428/ 
30.3.1994 του Προέδρου του Ταμείου Παρακαταθη¬ 
κών ·Δανείων περί συγκρότησης επιτροπής (άρθρ. 
26 γορ 4. Ν. 2190/94). 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΤΑΜΕΙΟΥ ΠΑΡΑΚΑΤΑΘΗΚΩΝ ΚΑΙ ΔΑΝΕΙΩΝ 
Έχοντας υπόψη: 

Α. Τις διατάξεις: 

α) Της παρ. 4 του άρθρου 26 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης» (ΦΕΚ 28Α). 

β) Του άρθρου 8 του σχεδίου νόμου «Ίδρυση, Οργά¬ 
νωση, λειτουργία, έλεγχος καζίνων και άλλες διατάξεις». 

Β) Την απόφαση 30428/30.3.1994 του Προέδρου του 
Δ.Σ. του Τ.Π. & Δανείων (ΦΕΚ 2296/4.4.93) περί συγκρό¬ 
τησης τριμελούς επιτροπής του άρθρου 26 παρ. 4 Ν. 
2190/94, αποφασίζουμε: 

Την τροποποίηση της με αρ. 30428/30.3.1994 απόφα¬ 
σης του Προέδρου του Δ.Σ. του Ταμείου Παρακαταθηκών 
και Δανείων με την συμπλήρωση της παρ. 1 περ. (α) αυτής 
ως ακολούθως: 

«Σε περίπτωση κατά την οποία η ΑΔΕΔΥ δεν υποδείξει 
μέλος για την επιτροπή αυτή μέσα σε προθεσμία 12 ημε¬ 
ρών από την αποστολή της σχετικής πρόσκλησης, το μέ¬ 
λος αυτό ορίζεται από τον Πρόεδρο του Δ.Σ. του Τ.Π. & 
Δ.». 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 14 Απριλίου 1994 
Ο Πρόεδρος του Δ.Σ. 

ΠΑΝ. ΑΛΕΞΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





